Period: Old Babylonian
Genre: Literary
Transliteration:
<SURFACE>
<COLUMN>
iri{ki} kug-kug-ga e-ne ba me-en-ze₂-en kur dilmun{ki} kug-ga-am₃
ki-en-gi kug-ga e-ne ba me-en-ze₂-en kur dilmun{ki} kug-ga-am₃
kur dilmun{ki} kug-ga kur dilmun{ki} šen-na
kur dilmun{ki} ki sikil-la kur dilmun{ki} kug-ga
dili-ŋu₁₀-ne dilmun{ki} u₃-bi₂-nud
ki {d}en-ki-ke₄ dam-a-ni-ta ba-da-nud-a-ba
ki-bi sikil-la ki-bi dadag-ga
dili-ŋu₁₀-ne dilmun{ki} u₃-bi₂-nud
ki {d}en-ki-ke₄ {d}nin-sikil-la ba-da-nud-a-ba
ki-bi sikil-la ki-bi dadag-ga
dilmun{ki} uga{mušen} <unk> <unk> nu-mu-ni-be₂
dar{mušen} inim gun₃-gun₃ nu-mu-ni-ib₂-be₂
ur-gu-la gu₂ nu-mu-ni-ib₂-rah₂-rah₂
ur-bar-ra sila₄ nu-ub-kar-ra
ur-gir₁₅ kun gurum-gurum nu-ub-zu
šah₂ še gu₇-gu₇ nu-ub-zu
nu-mu-un-kuš munu₄ ur₃-ra barag₂-ga-ba
mušen an-na munu₄-bi na-an-gu₇-e
tum₁₂{mušen}e saŋ nu-mu-da-šub-e
igi gig-gig igi gig-ŋu₁₀ nu-mu-ni-ib₂-be₂
saŋ gig-gig saŋ gig-ŋu₁₀ nu-mu-ni-ib₂-be₂
...um-ma me-en mu-ni-ib₂-be₂
...ni-ib₂-be₂
...
<COLUMN>
kur tu-uk-ri-iš{ki} kug-sig₁₇ ha-ra-li...
{na₄}za-gin₃...sag₁₀-ga hu-mu-ra-bal-bal...
kur me-luh-ha{ki} {na₄}gug niŋ₂ al di kal-la...
{ŋeš}mes šag₄-gan ŋeš-ab-ba sig₅-ga...
ma₂ gal-gal hu-mu-ra-ab-sa₂...
kur mar-ha-ši{ki} na₄ kal-la {na₄}du₈...
gaba hu-mu-ra-ab...
kur ma₂-gan₂{ki} urud niŋ₂-kalag-ga <unk> <unk>...
na₄ kalag {na₄}šu₄ {na₄}šu min₃ hu-mu...
kur ab-ba{ki}ke₄ {ŋeš}esi me-te ŋeš...lugal-la hu-mu-ra-ab...
kur za-lam-ŋar{ki} gukkal sag₉-ga...hu-mu-ra-ab...
kur elam{ki}ma siki igi saŋ₅ gu₂-un...hu-mu-ra-ab-bal...
eš₃ urim₂{ki} aga nam-lugal-la iri{ki}...
še-i₃-ŋeš {tug₂}šutur tug₂ sag₁₀ ma₂ gal...hu-mu-ra-ab...
a-ab-ba daŋal-la he₂-ŋal₂-bi hu-mu...
iri{ki} ki-tuš-bi ki-tuš dug₃-ga...
dilmun{ki} ki-tuš-bi ki-tuš dug₃-ga...
še-bi še di₄-di₄-la₂...
zu₂-lum-bi zu₂-lum gu-ul-gu...
buru₁₄-bi eš₅-am₃...
ŋeš-bi ŋeš...
...
<SURFACE>
<COLUMN>
...
{d}nin...<unk>...
šu <unk>...bar-ba bi₂...
šeš-ŋu₁₀ a-na-zu a-ra-gig
ugu-dili₂-ŋu₁₀ ma-gig
{d}ab-ba₆ im-ma-ra-an-tu...
šeš-ŋu₁₀ a-na-zu a-ra-gig
pa siki-ŋu₁₀ ma-gig
{d}nin-siki-la₂ im-ma-ra-an-tu...
šeš-ŋu₁₀ a-na-zu a-ra-gig
kiri₃-ŋu₁₀ ma-gig
{d}nin-kiri₃-e-tu im-ma-ra-an-tu...
šeš-ŋu₁₀ a-na-zu a-ra-gig
ka-ŋu₁₀ ma-gig
{d}nin-ka-si im-ma-ra-tu...
šeš-ŋu₁₀ a-na-zu a-ra-gig...
a₂-ŋu₁₀ ma-gig
{d}a₂-zid-mu₂-a im-ma-ra-tu...
šeš-ŋu₁₀ a-na-zu a-ra-gig
zi-ŋu₁₀ ma-gig
{d}na-zi im-ma-ra-tu...
šeš-ŋu₁₀ a-na-zu a-ra...
ti-ŋu₁₀ ma-gig
<COLUMN>
...
{iti}ud₂-duru₅ ud niš-limmu₅-kam
mu {ŋeš}tukul kalag-ga {d}en-lil₂-le
mu-na-an-šum₂-ma-ta unug{ki} ba-hul-a

Cuneiform:
<SURFACE>
<COLUMN>
𒌷𒆠𒆬𒆬𒂵𒂊𒉈𒁀𒈨𒂗𒍢𒂗𒆳𒉌𒌇𒆠𒆬𒂵𒀀𒀭
𒆠𒂗𒄀𒆬𒂵𒂊𒉈𒁀𒈨𒂗𒍢𒂗𒆳𒉌𒌇𒆠𒆬𒂵𒀀𒀭
𒆳𒉌𒌇𒆠𒆬𒂵𒆳𒉌𒌇𒆠𒊿𒈾
𒆳𒉌𒌇𒆠𒆠𒂖𒆷𒆳𒉌𒌇𒆠𒆬𒂵
𒀸𒈬𒉈𒉌𒌇𒆠𒅇𒉈𒈿
𒆠𒀭𒂗𒆠𒆤𒁮𒀀𒉌𒋫𒁀𒁕𒈿𒀀𒁀
𒆠𒁉𒂖𒆷𒆠𒁉𒌓𒌓𒂵
𒀸𒈬𒉈𒉌𒌇𒆠𒅇𒉈𒈿
𒆠𒀭𒂗𒆠𒆤𒀭𒎏𒂖𒆷𒁀𒁕𒈿𒀀𒁀
𒆠𒁉𒂖𒆷𒆠𒁉𒌓𒌓𒂵
𒉌𒌇𒆠𒌑𒉀𒂵𒄷<unk><unk>𒉡𒈬𒉌𒁉
𒁯𒄷𒅗𒁯𒁯𒉡𒈬𒉌𒌈𒁉
𒌨𒄖𒆷𒄘𒉡𒈬𒉌𒌈𒊏𒊏
𒌨𒁇𒊏𒃢𒉡𒌒𒋼𒀀𒊏
𒌨𒂠𒆲𒃵𒃵𒉡𒌒𒍪
𒂄𒊺𒅥𒅥𒉡𒌒𒍪
𒉡𒈬𒌧𒋢𒉽𒉽𒃡𒊏𒁖𒂵𒁀
𒄷𒀭𒈾𒉽𒉽𒁉𒈾𒀭𒅥𒂊
𒌅𒄷𒂊𒊕𒉡𒈬𒁕𒊒𒂊
𒅆𒍼𒍼𒅆𒍼𒈬𒉡𒈬𒉌𒌈𒁉
𒊕𒍼𒍼𒊕𒍼𒈬𒉡𒈬𒉌𒌈𒁉
...𒌝𒈠𒈨𒂗𒈬𒉌𒌈𒁉
...𒉌𒌈𒁉
...
<COLUMN>
𒆳𒌅𒊌𒊑𒅖𒆠𒆬𒄀𒄩𒊏𒇷...
𒎎𒍝𒆳...𒅆𒂟𒂵𒄷𒈬𒊏𒁄𒁄...
𒆳𒈨𒈛𒄩𒆠𒎎𒍝𒄢𒃻𒀠𒁲𒆗𒆷...
𒄑𒈩𒊮𒃶𒄑𒀊𒁀𒅆𒂟𒂵...
𒈣𒃲𒃲𒄷𒈬𒊏𒀊𒁲...
𒆳𒈥𒄩𒅆𒆠𒎎𒆗𒆷𒎎𒂃...
𒃮𒄷𒈬𒊏𒀊...
𒆳𒈣𒃷𒆠𒍏𒃻𒆗𒂵<unk><unk>...
𒎎𒆗𒎎𒌋𒎎𒋗𒎙𒄷𒈬...
𒆳𒀊𒁀𒆠𒆤𒄑𒆗𒈨𒋼𒄑...𒈗𒆷𒄷𒈬𒊏𒀊...
𒆳𒍝𒇴𒃻𒆠𒇻𒄾𒊷𒂵...𒄷𒈬𒊏𒀊...
𒆳𒉏𒆠𒈠𒋠𒅆𒉠𒄘𒌧...𒄷𒈬𒊏𒀊𒁄...
𒀊𒋀𒀕𒆠𒂇𒉆𒈗𒆷𒌷𒆠...
𒊺𒉌𒄑𒌆𒈤𒌆𒅆𒂟𒈣𒃲...𒄷𒈬𒊏𒀊...
𒀀𒀊𒁀𒂼𒆷𒃶𒅅𒁉𒄷𒈬...
𒌷𒆠𒆠𒆪𒁉𒆠𒆪𒄭𒂵...
𒉌𒌇𒆠𒆠𒆪𒁉𒆠𒆪𒄭𒂵...
𒊺𒁉𒊺𒌉𒌉𒇲...
𒅗𒈝𒁉𒅗𒈝𒄖𒌌𒄖...
𒂙𒁉𒁹𒁹𒁹𒀀𒀭...
𒄑𒁉𒄑...
...
<SURFACE>
<COLUMN>
...
𒀭𒎏...<unk>...
𒋗<unk>...𒁇𒁀𒉈...
𒋀𒈬𒀀𒈾𒍪𒀀𒊏𒍼
𒌋𒅗𒇺𒈬𒈠𒍼
𒀭𒀊𒌑𒅎𒈠𒊏𒀭𒌅...
𒋀𒈬𒀀𒈾𒍪𒀀𒊏𒍼
𒉺𒋠𒈬𒈠𒍼
𒀭𒎏𒋠𒇲𒅎𒈠𒊏𒀭𒌅...
𒋀𒈬𒀀𒈾𒍪𒀀𒊏𒍼
𒅗𒈬𒈠𒍼
𒀭𒎏𒅗𒂊𒌅𒅎𒈠𒊏𒀭𒌅...
𒋀𒈬𒀀𒈾𒍪𒀀𒊏𒍼
𒅗𒈬𒈠𒍼
𒀭𒎏𒅗𒋛𒅎𒈠𒊏𒌅...
𒋀𒈬𒀀𒈾𒍪𒀀𒊏𒍼...
𒀉𒈬𒈠𒍼
𒀭𒀉𒍣𒊬𒀀𒅎𒈠𒊏𒌅...
𒋀𒈬𒀀𒈾𒍪𒀀𒊏𒍼
𒍣𒈬𒈠𒍼
𒀭𒈾𒍣𒅎𒈠𒊏𒌅...
𒋀𒈬𒀀𒈾𒍪𒀀𒊏...
𒋾𒈬𒈠𒍼
<COLUMN>
...
𒌗𒀾𒀀𒌓𒎙𒐉𒄰
𒈬𒄑𒆪𒆗𒂵𒀭𒂗𒆤𒇷
𒈬𒈾𒀭𒋧𒈠𒋫𒀕𒆠𒁀𒅆𒌨𒀀